
VUKOVARSKO-SRIJEMSKA ŽUPANIJA

               OPĆINA JARMINA

              OPĆINSKO VIJEĆE    

KLASA: 015-01/17-01/1

UR.BROJ: 2188/04-01-17-88
Jarmina, 21.  prosinca  2017. godine
Temeljem članka 7. i 34.  Zakona o socijalnoj skrbi (N.N. 33/12.) i članka 31. Statuta Općine Jarmina («Službeni vjesnik» Vukovarsko-srijemske županije 12/14.), Općinsko vijeće Općine Jarmina na svojoj 6. sjednici održanoj dana 21. prosinca 2017. godine, donijelo je:

Socijalni  program  Općine Jarmina za  2018. godinu

Članak 1.


Socijalna skrb je od posebnog interesa za Republiku Hrvatsku pa tako i za stanovništvo Općine Jarmina.

Članak 2.


Općina Jarmina će za potrebe provođenja Socijalnog programa u 2018. godini izdvojiti sredstava u visini 1.137.000,00 kuna iz svog proračuna.

Članak 3.

Sredstva iz pozicije Socijalnog programa mogu se isključivo koristiti za pomoći korisnicima koji udovoljavaju kriterijima iz Odluke o socijalnoj skrbi („Službeni vjesnik“ Vukovarsko – srijemske županije)

 SOCIJALNO VIJEĆE:

Članak 4.


Za provođenje Socijalnog programa uz Jedinstveni upravni odjel Općine za 2018.godinu zadužen je i Odbor za socijalnu skrb, stalno radno tijelo Općinskog vijeća.

Članak 5.


Odbor za socijalnu skrb broji 3 člana, izabrana od strane Općinskog vijeća. Odbor za socijalnu skrb ima predsjednika koji rukovodi sjednicama Odbora.

PRIJAVA ZAHTJEVA ZA SOCIJALNU POMOĆ:

Članak 6.

Zahtjev za dodjelu socijalne pomoći podnosi se sa cjelokupnom propisanom dokumentacijom u Jedinstveni upravni odjel Općine.

KRITERIJ ZA RASPODJELU SREDSTAVA:


Članak 7.
Ukupnu sumu predviđenih sredstava treba raspodijeliti u sljedeće kategorije:
	Red. br. 
	Pozicija u Proračunu 
	Opis poslova 
	Iznos u kunama

	1.
	R103
	Pomoć obiteljima i kućanstvima:

-troškovi stanovanja

-jednokratna pomoć u novcu i naravi

-pomoć za opremu novorođenog djeteta

-kupnja radnih bilježnica za učenike OŠ
	85.000,00

	2.
	R098
	Sufinanciranje troškova prijevoza učenicima
	70.000,00

	3.
	R097
	Nagrade studentima
	60.000,00

	4.
	R099
	Tekuće donacije za sufinanciranje vrtića i za „Malu školu“
	120.000,00

	5.
	R105
	Tekuće donacije za aktivnosti umirovljenika
	5.000,00

	6.
	R113
	Ostale nespomenute tekuće donacije-darovi za djecu
	5.000,00


Članak 8.


Pomoć za štete uzrokovane prirodnim katastrofama, te sanacija štete – 

elementarna nepogoda – 50.000,00 kuna ( R 091)
Članak 9.


Program  „Zaželi“,  kroz  koji se  brine o starijim i nemoćnim osobama predviđeno je 742.000,00 kuna.  

Članak 10.


Predmetna sredstva iz čl. 7. i 8. osigurana su iz redovnih sredstava prihoda Proračuna Općine Jarmina za 2018. godinu.


Predmetna sredstva iz čl. 9. izdvojiti će se iz proračuna Vukovarsko – srijemske županije, a sredstva iz čl. 10. su  bespovratna sredstva za projekte koji se financiraju iz Europskog socijalnog fonda. 
Članak 11.


Ovaj Program stupa na snagu osmog dana od dana objave,  a objaviti će se u „Službenom vjesniku“ Vukovarsko - srijemske županije, oglasnoj ploči Općine Jarmina i web stranici (www.jarmina.hr).

                                                                                         Predsjednik općinskog vijeća:
                                                                                   Dragutin Culi
